บาทเปิด35.18/20 บาทต่อดออล่าร์ คาดแกว่งแคบ
เงินบาทเปิดตลาด 35.18/20 บาทต่อดออล่าร์  คาดวันนี้แกว่งแคบ ตลาดจับตาผลประชุมธนาคารกลางอังกฤษ ครั้งแรก 14 ก.ค. หลังเบร็กซิต
13 ก.ค. 2559

เงินบาทเปิดตลาด 35.18/20 บาทต่อดออล่าร์  คาดวันนี้แกว่งแคบ ตลาดจับตาผลประชุมธนาคารกลางอังกฤษ ครั้งแรก 14 ก.ค. หลังเบร็กซิต 
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.18/20 บาท/ดอลลาร์ จากช่วงเย็นวานนี้ที่ปิดตลาดที่ระดับ 35.12 บาท/ดอลลาร์
วันนี้คาดว่าเงินบาทจะแกว่งอยู่ในกรอบแคบๆ เนื่องจากยังไม่มีปัจจัยสำคัญที่จะมีผลต่อการเคลื่อนไหวของค่าเงินบาทมากนัก แต่ต้องติดตามวันพรุ่งนี้ที่จะมีการประชุมของธนาคารกลางอังกฤษ (BoE) เป็นครั้งแรก หลังจากที่อังกฤษลงประชามติออกจากการเป็นสมาชิกสหภาพยุโรป (Brexit)
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.15 - 35.25 บาท/ดอลลาร์